આ દરખાસ્તનો આમ તો કોઈએ વિરોધ ના કર્યો પણ વિપક્ષે બજેટમાં જે કર વધારો કર્યો હતો તે સંપૂર્ણપણે રદ કરવાની માગણી કરી હતી. મોંઘવારીને જોતાં કોર્પોરેશને લોકોને વધુ રાહત આપવાની માંગણી કરી હતી. ભાજપના સભ્યોએ પ્રોપર્ટી ટેક્સમાં જે રાહત આપી છે એ માત્ર નાટક હોવાનું ગણાવ્યું હતું. તેમણે કહ્યું કે, કરમાં સંપૂર્ણપણે જે વધારો કર્યો છે તે નાબૂદ કરવો જોઈએ. જેની સામે સત્તાધારી પક્ષની દલીલ એવી હતી કે, કરમાં વધારો કર્યા બાદ લોકોએ કોઈ માંગ કરી નથી, પણ અમને એવું લાગે છે કે, આ મોંઘવારીમાં જનતાને રાહત આપવી જોઈએ. માટે અમે રાહત આપી રહ્યાં છીએ. ત્યારબાદ મતદાનથી આ દરખાસ્ત મંજૂર થઈ હતી અને લોકોને રાહત મળી હતી.